Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos parlamento ir Tarybos reglamento dėl patekimo į keleivių vežimo tolimojo susisiekimo ir miesto autobusais rinką taisyklių (nauja redakcija) priėmimo /* KOM/2008/0913 galutinis/2 - COD 2007/0097 */





[pic] | EUROPOS BENDRIJŲ KOMISIJA | Briuselis, 12.1.2009 KOM(2008) 913 galutinis 2007/0097 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento dėl patekimo į keleivių vežimo tolimojo susisiekimo ir miesto autobusais rinką taisyklių (nauja redakcija) priėmimo 2007/0097 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos reglamento dėl patekimo į keleivių vežimo tolimojo susisiekimo ir miesto autobusais rinką taisyklių (nauja redakcija) priėmimo 1. BENDROJI INFORMACIJA Europos Parlamentui ir Tarybai pasiūlymas perduotas (dokumentas COM(2007)264 galutinis – 2007/0097 COD) | 2007 m. gegužės 23 d. | Europos ekonomikos ir socialinių reikalų komiteto nuomonė pateikta | 2007 m. rugsėjo 26 d. | Po pirmojo svarstymo Europos Parlamento nuomonė pateikta | 2008 m. birželio 5 d. | Iš dalies pakeistas pasiūlymas perduotas | 2008 m. birželio 13 d. | Bendroji pozicija priimta | 9.1.2009 | 2. KOMISIJOS PASIŪLYMO TIKSLAS 2007 m. gegužės 23 d. Komisijos priimtu pasiūlymu siekiama nustatyti bendrąsias patekimo į keleivių vežimo tolimojo susisiekimo ir miesto autobusais rinką taisykles. Pasiūlymu pakeičiami du galiojantys reglamentai. Vienas iš pagrindinių tikslų – supaprastinti leidimų teikti tarptautines reguliariąsias keleivių vežimo paslaugas išdavimo tvarką. 3. PASTABOS DĖL BENDROSIOS POZICIJOS 3.1. Bendrosios pastabos dėl bendrosios pozicijos Bendrojoje pozicijoje iš esmės laikomasi Komisijos pasiūlymo; į ją įtraukti ir keli Europos Parlamento per pirmąjį svarstymą padaryti pakeitimai. Dėl pasiūlymo didelių ginčų nekilo, daugelis teksto pakeitimų yra techninio pobūdžio. 3.2. Išsamios Komisijos pastabos Kaip per pirmąjį svarstymą pasiūlė Europos Parlamentas (žr. 2, 3, 4, 8, 16, 20, 21, 22, 25 pakeitimus) iš bendrosios pozicijos išbrauktos nuorodos į „pakartotinius smulkius pažeidimus“. Komisija sutinka su tokiu registrams taikomu laipsniško įgyvendinimo metodu. Iš bendrosios pozicijos ir iš Europos Parlamento pirmuoju svarstymu priimto teisės akto išbraukta nuoroda į darbo laiką, kaip į privalomas kabotažo taisykles (14 pakeitimas); Komisija gali priimti šį pasiūlymą. Kiti Europos Parlamento padaryti pakeitimai į bendrąją poziciją neįtraukti. Iš dalies taip yra ir dėl to, kad nuo teisės akto priėmimo pirmuoju svarstymu (2008 m. birželio 5 d.) iki politinio susitarimo priėmimo (2008 m. birželio 13 d.) praėjo nedaug laiko. Iš pakeitimų, neįtrauktų į bendrąją poziciją, Komisijai būtų buvę priimtini arba iš esmės priimtini ir pakeitimai, susiję su prašymų procedūros trukme (7 pakeitimas), kelionės lapais (11, 12 pakeitimas) arba su galimybe skirti baudų (17, 21 pakeitimas). Komisija taip pat galėtų iš esmės sutikti su pakeitimais dėl pakartotinio „12 dienų taisyklės“ nustatymo su vairavimo ir poilsio laiku susijusiuose teisės aktuose[1], jei tie pakeitimai būtų naujai suformuluoti taip, kad nekiltų abejonių dėl eismo saugumo. Kiti į bendrąją poziciją neįtraukti Komisijai nepriimtini arba nepriimtinos formuluotės pakeitimai: - dėl tarpvalstybinių reguliariųjų keleivių vežimo paslaugų skirstymo pagal rūšis nustatymo (6 pakeitimas); - išbrauktas leidimas valstybėms narėms laikinai sustabdyti leidimo galiojimą arba jau išduotą tokį leidimą panaikinti, jei toks leidimas daro didelę įtaką panašių paslaugų, teikiamų pagal viešosios paslaugos susitarimą, perspektyvumui (9 pakeitimas); - platesnė vietinio pobūdžio ekskursijos leidimo taikymo sritis (13 pakeitimas); - nuoroda į darbuotojų komandiravimo direktyvą, kaip kabotažui taikytinas taisykles (15 pakeitimas). Į bendrąją poziciją įtrauktos naujos teksto dalys visų pirma susijusios su: - tarptautinio vežimo apibrėžties nustatymu (2 straipsnio aa punktas); - reguliariųjų paslaugų kabotažo apibrėžties pakeitimu (2 straipsnio e punktas); - licencijos galiojimo laikotarpiu (4 straipsnio 4 dalis); - reikalavimu, kad valstybės narės nustatytų nediskriminacinius kriterijus, pagal kuriuos jos, vykdydamos tarptautinių reguliariųjų paslaugų leidimų išdavimo procedūrą, spręstų dėl viešojo paslaugų pirkimo sutarties perspektyvumo (8 straipsnio 4 dalies d punktas); - naujos priežasties nesuteikti tarptautinių reguliariųjų paslaugų leidimo nustatymu, ypač išsiaiškinus, kad vežti keleivius tarp skirtingose valstybėse narėse esančių sustojimo vietų nėra pagrindinis paslaugos teikimo tikslas (8 straipsnio 4 dalies e punktas); - licencijos ir patvirtintos kopijos apsaugos požymių įtraukimu (I priedas). 4. IŠVADA Bendrąją poziciją Tarybą priėmė kvalifikuotąja balsų dauguma. Komisija mano, kad bendroji pozicija atitinka pagrindinius jos pasiūlymo tikslus, todėl gali jai pritarti. [1] 2006 m. kovo 15 d. Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo ir iš dalies keičiantis Tarybos reglamentus (EEB) Nr. 3821/85 ir (EB) Nr. 2135/98 bei panaikinantis Reglamentą (EEB) Nr. 3820/85, OL L 102/1, 2006 4 11.